चूरू जिला
चूरू ज़िला भारत के राजस्थान राज्य का एक ज़िला है। ज़िले का मुख्यालय चूरू है, जो राज्य की राजधानी, जयपुर, से लगभग 200 किमी उत्तर में स्थित है। ज़िले का साक्षरता दर 66.8% है। चूरू जिले की स्थापना चूहड़ा जाट ने 1620 ई. में की थी। बाद में इस पर राठौर (बनिरोट) राजपूतों का शासन हो गया। सन् 1871 की लड़ाई के बाद यह क्षेत्र बीकानेर के प्रभुत्व में आ गया। भारत के स्वतंत्रता के समय यह बीकानेर रियासत का भाग था। 1948 में, इसका पुनर्गठन होने पर इसे बीकानेर से अलग कर दिया गया। 1 नवम्बर 1956 को पूर्ण एकीकरण के तहत चूरू को जिले का दर्जा दिया गया।